CELEX: 31990R1964
Language: lv
Date: 1990-07-06 00:00:00
Title: Komisijas Regula (EEK) Nr. 1964/90 (1990. gada 6. jūlijs) par atsevišķu preču klasifikāciju kombinētajā nomenklatūrā

Svarīgs juridisks paziņojums

|

31990R1964

Oficiālais Vēstnesis L 178 , 11/07/1990 Lpp. 0005 - 0007 Speciālizdevums somu valodā: Nodaļa 2 Sējums 7 Lpp. 0131  Speciālizdevums zviedru valodā: Nodaļa 2 Sējums 7 Lpp. 0131 

		Komisijas Regula (EEK) Nr. 1964/90(1990. gada 6. jūlijs)par atsevišķu preču klasifikāciju kombinētajā nomenklatūrāEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 1251/90 [2], jo īpaši tās 9. pantu,tā kā, lai nodrošinātu minētās Regulas pielikumā pievienotās kombinētās nomenklatūras vienādu piemērošanu, ir jānosaka pasākumi attiecībā uz šās regulas pielikumā minēto preču klasifikāciju;tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību;tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē;tā kā Nomenklatūras komiteja nav sniegusi atzinumu par precēm, kas iekļautas pievienotajā tabulā ar 3. un 4. kārtas numuru, tās priekšsēdētāja noteiktajā termiņā;tā kā šajā regulā paredzētie pasākumi attiecībā uz precēm, kas iekļautas pievienotajā tabulā ar 1., 2., 5. un 6. kārtas numuru, ir saskaņā ar Nomenklatūras komitejas atzinumu,IR PIEŅĒMUSI ŠO REGULU.1. pantsPievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē.2. pantsŠī regula stājas spēkā divdesmit pirmajā dienā pēc publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 1990. gada 6. jūlijāKomisijas vārdā —Komisijas locekleChristiane Scrivener[1] OV L 256, 7.9.1987., 1. lpp.[2] OV L 121, 12.5.1990., 29. lpp.--------------------------------------------------PIELIKUMSPreču apraksts | Klasifikācijas KN kods | Pamatojums |(1) | (2) | (3) |1.Elektriska vadības ierīce, t.s. kursorsvira, kas sastāv no plastmasas korpusa (izmēri: 8 × 8 × 5,5 cm), kura virspusē ir svira un divas spiedpogas. Četras skrūves un divi mazi veltnīši kursora regulēšanai monitora ekrānā atrodas zem korpusa. Ierīce ar kabeli un īpašu spraudkontaktsavienotāju ir savienota ar datora centrālo procesoru. Roktura kustības pārraida uz datoru, izmantojot kursorsviras korpusā ievietotu divu potenciometru pretestības. Dators nolasa pretestību vērtības, "pārtulko" tās un pārveido kursora kustībās monitora ekrānā. | 84733000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8473 un 84733000 aprakstu. Ņemot vērā, ka šo izstrādājumu var izmantot ar konkrētu datoru, to nevar klasificēt 95. nodaļā, jo tas neatbilst 95. nodaļas 3. piezīmei, un nevar klasificēt arī pozīcijā 8471, tādēļ ka izstrādājums neatbilst minētās nodaļas 5.B piezīmei. |2.Elektriska vadības ierīce, saukta par "peli", kas sastāv no korpusa ar diviem slēdžiem un savienotājkabeļa, un spraudkontaktsavienotāja. Korpusa iekšpusē ir plastmasas kontaktgultnis, divi veltņi, kas novietoti 90o leņķī, stroboskopisks disks, gaismas avots un iespiedshēmas plate ar diodēm un integrālo shēmu. | 84733000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8473 un 84733000 aprakstu. Ņemot vērā, ka šo izstrādājumu var izmantot ar konkrētu datoru, to nevar klasificēt 95. nodaļā, jo tas neatbilst 95. nodaļas 3. piezīmei, un nevar klasificēt arī pozīcijā 8471, tādēļ ka izstrādājums neatbilst minētās nodaļas 5.B piezīmei. |3.Baterijas režīma integrālās shēmas kontaktligzdas, ko veido:28 adatu divrindu kontaktligzda, kuras izmēri ir 18 × 36 mm,ne vairāk par divām litija baterijām ligzdā,C-MOS kontrollera shēma kontaktligzdai atbilstošas integrālas shēmas veidā.Šīs ligzdas izmanto, lai bez papildu shēmām ievietotu C-MOS atmiņas un pārveidotu tās par energoneatkarīgām atmiņām. Litija baterija nodrošina, ka ārējā sprieguma pārtraukšanas gadījumā kontaktligzdā iemontētais atmiņas modulis ir apgādāts ar elektroenerģiju. Kontrollera shēmas funkcija ir atklāt jebkuru sprieguma krišanos un pārslēgties uz bateriju režīmu. Izmantojot šo ierīci, saglabātajiem datiem ir ierakstaizsardzība uz vairākiem gadiem. | 85061910 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 8506 un 85061910 aprakstu. Ierīces statusu nosaka litija baterija, kas nodrošina galveno funkciju. |4.Lāzerdiodes moduļi, kas sastāv no lāzerdiodes, optiskas monitora diodes, termoelektriska dzesinātāja un termosensora, kas iemontēti metāla korpusā ar optisko šķiedru izvadu pieslēgiem. Moduļus izmanto optisko šķiedru telefona līniju iekārtās elektrisko signālu pārveidošanai gaismas signālos, lai tos pārraidītu pa optisko kabeli. | 85179091 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI sadaļas 2. piezīmes b) apakšpunktu un KN kodu 8517 un 851790un 85179091 aprakstu. |5.Katodstaru lampu kontaktligzda, kas sastāv no divām plastmasas bloķēšanas detaļām, no kurām vienā ievietotas vairākas metāla spailes. Kontaktligzdu paredzēts piestiprināt katodstaru lampas pamatnei, lai atvieglotu lampas pievienošanu televizora elektriskajai shēmai. | 85359000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI sadaļas 2. piezīmes a) apakšpunktu un KN kodu 8535 un 85359000 aprakstu. Šīs preces nav katodstaru lampas sastāvdaļas, bet gan kontaktligzdas, ko izmanto, lai pievienotu šādu lampu gatavam televizoram. |6.Trauks ledus gabaliņu uzglabāšanai. Šāda tvertne ir veidota kādā noteiktā formā, un tajā ievietots trauks no lokšņu tērauda. Tvertnei ir dubultapvalks, un starp abiem apvalkiem ievietota porainas plastmasas kārta. | 94032099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 9403, 940320 un 94032099 aprakstu. Attiecīgajām precēm nav dzesēšanas ierīces, un tāda nav arī paredzēta (sk. harmonizētās sistēmas paskaidrojumus attiecībā uz pozīciju 94.03, h) izņēmumu). |--------------------------------------------------